a475067d3d155ac21c38539b772c2d1d
ποιες είναι οι πιο δημοφιλείς ιδέες για διαμόρφωση κήπων;
douleutaras.gr
2021.25
η πέτρα, το χαλίκι και το νερό είναι μόνο μερικά από τα στοιχεία που μπορείς να τοποθετήσεις στον κήπο σου για να αναβαθμίσεις την αισθητική του. ρωτήσαμε τους εξειδικευμένους κηπουρούς μας για πρωτότυπες κατασκευές που μπορεί κανείς να έχει σε ένα μεγάλο ή μικρό κήπο. ποιες είναι αυτές;

 
 πρωτότυπες ‘‘γλάστρες’’: οι γλάστρες με την χρήση των κατάλληλων υλικών, μπορούν να κλέψουν την παράσταση. φύτεψε τα λουλούδια σε λάστιχα αυτοκινήτου ή σε παλέτες και ο κήπος σου θα αποκτήσει ένα μοντέρνο βιομηχανικό στυλ.
 
 
 το στοιχείο του νερού: ο ήχος του νερού που κυλάει είναι πολύ χαλαρωτικός. μία μικρή τεχνητή λίμνη ή ένα συντριβάνι με πέτρα στην μέση του κήπου θα του δώσει ξεχωριστή νότα και θα φτιάχνει την διάθεσή σου έπειτα από μία έντονη μέρα.
 
 
 πέργκολα: οι πέργκολες συναντώνται συχνά σε κήπους. δημιουργούν σκιά και προσφέρουν έναν χώρο χαλάρωσης στην οικογένεια καθόλη τη διάρκεια της ημέρας. πέρα από τα έπιπλα κήπου που μπορείς να τοποθετήσεις στην σκιά τους, η πέργκολα θα λειτουργήσει προστατευτικά στα φυτά σου σε περιόδους έντονων βροχών.
 
 
 αιώρα για την αυλή: όλοι όσοι διαθέτουν κήπο, ονειρεύονται μία γωνιά όπου θα έχουν κρεμάσει μία αιώρα κάτω από ένα μεγάλο και πυκνό δέντρο. ακόμη κι αν δεν έχεις μεγάλο δέντρο στην αυλή σου, η αιώρα θα δώσει άλλη αισθητική στον κήπο σου και θα την χρησιμοποιείς τόσο εσύ, όσο και τα υπόλοιπα μέλη της οικογένειας καθημερινά.
 
 
 ποικιλία λουλουδιών & φυτών: εάν επιθυμείς να ανανεώσεις τα χρώματα του κήπου σου, το πιο εύκολο είναι να επιλέξεις νέα φυτά και λουλούδια. σε μικρούς κήπους προτιμώνται τα παρτέρια και τα αναρριχώμενα φυτά που χαρίζουν χρώμα αλλά παράλληλα δεν υπερφορτώνουν τον χώρο, ώστε να μικραίνει ακόμη περισσότερο.
 
 
 διαμόρφωση κήπου με χαλίκι: πολλές φορές, υπάρχουν σημεία στους κήπους που δεν είναι δυνατή η φύτευση δέντρων, καθώς το χώμα δεν είναι το κατάλληλο. μία έξυπνη κατασκευή ενός διαδρόμου με χαλίκι θα καλύψει αυτά τα κενά και θα χαρίσει μοναδικό στυλ στον κήπο σου.
 
 
 διαμόρφωση κήπου με πέτρα: οι ιδέες για τη διαμόρφωση του κήπου δεν τελειώνουν ποτέ. μπορείς να δημιουργήσεις ένα μονοπάτι με πλάκες καρύστου στον κήπο και να φυτέψεις τα αγαπημένα σου λουλούδια περιμετρικά σε αυτό.
 


b1485ee7882094c647b018c81e958fed
ποιες συμβουλές αξίζει να γνωρίζεις για τη διαμόρφωση κήπου;
douleutaras.gr
2021.25
πριν ξεκινήσεις τις εργασίες προετοιμασίας για τη διαμόρφωση του κήπου της οικίας ή του επαγγελματικού σου χώρου, πρέπει να έχεις στο νου σου τρεις βασικές συμβουλές που θα σε βοηθήσουν να έχεις ένα αποτέλεσμα που να ανταποκρίνεται στις προσδοκίες σου.
1. επίλεξε φυτά που αντέχουν όλο τον χρόνο: 

όσο όμορφα κι αν είναι τα άνθη κάποιων φυτών, έπειτα από την περίοδο της άνοιξης πέφτουν. έτσι, αναγκάζεσαι να τα μαζεύεις από το έδαφος, για να φαίνεται όμορφος ο κήπος σου. επιλέγοντας φυτά και δέντρα όπως γαρυφαλλιές, ελιές, τριανταφυλλιές που αντέχουν όλο τον χρόνο, θα έχεις χρώμα στο κήπο σου συνέχεια και με ελάχιστη φροντίδα.

2. σε μικρό κήπο, τοποθέτησε αναρριχώμενα φυτά: 

φορτώνοντας έναν κήπο μικρού μεγέθους με αμέτρητες γλάστρες και λουλούδια, το μόνο που θα καταφέρεις είναι να τον μικρύνεις ακόμη περισσότερο. επιλέγοντας αναρριχώμενα φυτά, παρτέρια και κρεμαστές γλάστρες θα δώσεις την ψευδαίσθηση ενός μεγαλύτερου υπαίθριου χώρου.

3. ξεκαθάρισε τη χρήση του κήπου σου: 

μπορείς να διαμορφώσεις τον κήπο σου με φυτά και δέντρα μόνο ή μπορείς να προσθέσεις και έπιπλα και διάφορες κατασκευές. προτού αρχίσουν οι εργασίες πρέπει να έχεις αποφασίσει πως ακριβώς έχεις φανταστεί τον κήπο σου, ώστε ο επαγγελματίας που θα αναλάβει την αρχιτεκτονική του, να τον σχεδιάσει με βάση τις επιθυμίες σου.

91875b61ed7e6a0d20c8bde0069426c6
πώς θα βρεις τον κατάλληλο κηπουρό για τη διαμόρφωση του κήπου σου;
douleutaras.gr
2021.25

στην πλατφόρμα μας θα βρεις εύκολα και γρήγορα αξιολογημένους κηπουρούς, με πολυετή εμπειρία στη διαμόρφωση κήπων. οι επαγγελματίες μας είναι διαθέσιμοι καθημερινά, για να σε εξυπηρετήσουν στις πιο προσιτές τιμές. 

το μόνο που έχεις να κάνεις, είναι να συμπληρώσεις δωρεάν τη φόρμα μας. μέσα σε λίγα λεπτά θα σου βρούμε κατάληλους επαγγελματίες στην περιοχή σου, σε όλη την αθήνα και τη θεσσαλονίκη, για να σου δώσουν προσφορές!

b67cd7ed7f8ae65183d3c41883cdbe2d
πώς θα διαμορφώσεις τον κήπο με χαλίκι;
douleutaras.gr
2021.25
αν σκέφτεσαι να διαμορφώσεις τον κήπο σου με χαλίκι θα πρέπει να πάρεις ιδέες και να εμπνευστείς από έτοιμους κήπους με χαλίκι. ψάξαμε για εσένα και έχουμε συλλέξει φωτογραφικό υλικό για να εμπνευστείς και να φτιάξεις έναν μοναδικό κήπο για το σπίτι σου!

χρήσιμα tips για τη διαμόρφωση κήπου με χαλίκι

αφού έχεις πάρει μια γεύση για τη διαμόρφωση κήπου με χαλίκι, θα πρέπει να μάθεις κάποια πράγματα για την τοποθέτησή του.

η διαμόρφωση κήπου με χαλίκι αποτελεί μια εύκολη διαδικασία, που μπορείς να κάνεις και μόνος/-η σου. το μόνο που χρειάζεται είναι να έχεις χρόνο και κέφι να ασχοληθείς. αν, λοιπόν, αποφασίσεις πως θα ασχοληθείς με αυτή την εργασία υπάρχουν κάποια πράγματα που θα πρέπει να προσέξεις, για να γίνει σωστά και να έχεις ένα όμορφο αισθητικό αποτέλεσμα.

τι πρέπει να κάνεις λοιπόν; τα βήματα είναι απλά και εύκολα, ενώ δεν απαιτούν καμία προηγούμενη εμπειρία. στα σημεία που έχεις αποφασίσει να τοποθετήσεις το χαλίκι θα πρέπει να σκάψεις ελαφρά με μια τσουγκράνα, απομακρύνοντας μια μικρή ποσότητα χώματος. με αυτό τον τρόπο, θα πρέπει να αποκτήσει η περιοχή το απαιτούμενο βάθος, ώστε το χαλίκι να βρίσκεται στο ίδιο ύψος με το χώμα του κήπου σου μετά την τοποθέτησή του.

πριν τη διαμόρφωση κήπου με χαλίκι, σου προτείνουμε να τοποθετήσεις στον κήπο σου ένα ειδικό πλαστικό ύφασμα εδαφοκάλυψης. με αυτό τον τρόπο θα εξασφαλίσεις πως δεν θα φυτρώσουν αγριόχορτα ανάμεσα στο χαλίκι του κήπου σου. έτσι, ο κήπος θα διατηρήσει για περισσότερο διάστημα την διακόσμησή του, χωρίς παρεμβολές και χωρίς να χρειάζεται να καταβάλλεις  προσωπική προσπάθεια για να τον διατηρήσεις καθαρό.

1. δημιουργία μικρών διαδρόμων με χαλίκι

στη διαμόρφωση του κήπου με χαλίκι υπάρχουν πολλές επιλογές. μια πολύ όμορφη ιδέα που θα αναδείξει τον κήπο σου μοναδικά είναι να δημιουργήσεις δρομάκια με χαλίκι. πέραν του αισθητικού αποτελέσματος, τα δρομάκια από χαλίκι προσδίδουν πρακτικότητα στο χώρο. τοποθετώντας δρομάκια με χαλίκι στον κήπο σου θα εξασφαλίσεις πως σε αυτά τα σημεία δεν θα φυτρώνουν αγριόχορτα και δεν θα χρειάζεται να ασχολείσαι με τον κήπο σου τόσο συχνά, ώστε να τα αφαιρείς.

2. δημιουργία παρτεριών με χαλίκι

το χαλίκι μπορεί να τοποθετηθεί στον κήπο σου με πολλούς τρόπους. μπορείς να δημιουργήσεις παρτέρια σε περίτεχνα σχέδια από χαλίκια σε διαφορετικά χρώματα. επίσης, μπορείς να χρησιμοποιήσεις πέτρες για να ορίσεις το χώρο των παρτεριών. δες τις παρακάτω ιδέες για τη διαμόρφωση του κήπου με χαλίκι και σκέψου πώς μπορείς να τις εφαρμόσεις και στο δικό σου κήπο. ο κήπος του σπιτιού σου θα μετατραπεί σε ένα παραμυθένιο μέρος, εύκολα και οικονομικά.

3. κάλυψη όλου του κήπου με χαλίκι

μήπως δεν θέλεις να έχεις σε κανένα σημείο του κήπου χώμα; θες να μειώσεις τον χρόνο που ασχολείσαι με την κηπουρική και την περιποίηση; υπάρχει η επιλογή να καλύψεις τον κήπο σου με χαλίκι σε όλο το μήκος του ή να επιλέξεις τη διακόσμηση κήπου με πέτρα. για να υπάρχει ένα αισθητικά όμορφο αποτέλεσμα μπορείς να τοποθετήσεις στον κήπο σου γλάστρες με μικρά δέντρα και φυτά. με αυτό τον τρόπο απαλλάσσεσαι από τις λάσπες που δημιουργούνται στον κήπο από το πότισμα των φυτών και μειώνεται αισθητά η σκόνη και το χώμα που συρρέουν στο μπαλκόνι σου με τον αέρα. παράλληλα, ο κήπος σου δείχνει πάντα περιποιημένος και όμορφος, χωρίς να χρειάζεται να ασχοληθείς.
αν πάλι ο κήπος σου διαθέτει ήδη φυτεμένα δέντρα, αυτό δεν αποτελεί κανένα πρόβλημα. η διαμόρφωση κήπου με χαλίκι μπορεί να γίνει με αυτό τον τρόπο:

4. κάλυψη συγκεκριμένων σημείων με χαλίκι

αν στον κήπο σου έχεις γκαζόν και δέντρα, σε συγκεκριμένα σημεία είναι λογικό να μην δείχνει όμορφο το γκαζόν σου. σημεία όπως είναι οι ρίζες των δέντρων, όπου υπάρχει σκιά, δεν μπορεί να ευδοκιμήσει το γκαζόν, ούτε δείχνει όσο πλούσιο όσο θα ήθελες. σε αυτά τα σημεία, μπορείς να χρησιμοποιήσεις χαλίκι για να καλύψεις το χώμα και τις ρίζες αποτελεσματικά. 
035480d24e97b09c5153164535bb9d6a
10 ιδέες για την τέλεια διακόσμηση κήπου με απλά υλικά!
douleutaras.gr
2021.25
#1 με παλιά αντικείμενα

garden decor | pinterest.com

κάνε μια επίσκεψη στο υπόγειο του σπιτιού σου, στο πατάρι ή στην παλιά αποθήκη σου. ξετρύπωσε οτιδήποτε θυμίζει παλιό και μπορείς να διασώσεις και πειραματίσου! τι μπορεί να είναι αυτό; από ένα παλιό βαρέλι, ένα παντζούρι, έως ένα μπαούλο με vintage όψη που αν αξιοποιήσεις μπορεί να μετατραπεί σε μοναδικό στολίδι για τον κήπο σου! πρόσθεσε αν θέλεις κι αν χωράει το εσωτερικό του λίγη μπογιά, λίγο χώμα, μερικούς σπόρους και νερό. το παλιό αυτό αντικείμενο ίσως είναι ό,τι χρειάζεσαι αν θες να πετύχεις ένα αποτέλεσμα που όμοιό του δε θα βρει κανείς πουθενά!

#2 με παλέτες & καφάσια

garden decor | pinterest.com

μια επίσκεψη στον ξυλουργό της γειτονιάς σου, στον μπακάλη ή στην μητέρα σου αρκεί για να προμηθευτείς τα απολύτως απαραίτητα. οι παλέτες και τα καφάσια αποτελούν must στη διακόσμηση κήπου με απλά υλικά. έχοντας ως σύμμαχό τους μπόλικα υφάσματα και μαξιλάρες δύνανται να γίνουν το αγαπημένο σου σημείο για ηρεμία και χαλάρωση. καλωσόρισέ τα στον κήπο σου, κάλεσε φίλους και απολαύστε μαζί τις καλοκαιρινές βραδιές σας. μπορείς επιπλέον να μετατρέψεις τις παλέτες ή τα καφάσια σου σε ιδιαίτερες γλάστρες! εκτός από λουλούδια και ζαρζαβατικά, θα προσφέρουν στον κήπο σου μια ιδιαίτερη νότα διακόσμησης!

#3 με πράσινο στο πράσινο

garden decor | pinterest.com

ίσως ο κήπος σου να είναι καταπράσινος, ίσως κι όχι. όπως και να έχει, όσο πράσινο κι αν του βάλεις, ποτέ δε θα είναι αρκετό. γιατί να μην εντάξεις, λοιπόν, λίγο ακόμα στη δική του, αλλά και στη δική σου ζωή; βρες οτιδήποτε μπορεί να στεγάσει τα πρόσθετα λουλούδια ή τα φυτά που λείπουν από τον κήπο σου! μπορείς να τα φυτέψεις σε πολύχρωμα μικρά γλαστράκια ή τενεκεδάκια. κρέμασέ τα με τη βοήθεια ενός ξύλου κι ενός σχοινιού και μετάτρεψε τα μικρά αυτά αντικείμενα στα νέα στολίδια του κήπου σου! αυτά, θα προσφέρουν χρώμα, στυλ, αλλά και ένα ιδιαίτερο ύφος ανανέωσης. επιπλέον, κάθε φορά που θα χαζεύεις τα χρώματα και τα άνθη τους θα σου φτιάχνουν τη διάθεση!

#4 με μια κούνια ή μια αιώρα

garden decor | pinterest.com

ποιος είπε πως η κούνια είναι μόνο για τους μικρούς; πρόκειται για μια μοναδική επιλογή στη διακόσμηση κήπου με απλά υλικά. γιατί και οι μεγάλοι έχουν ψυχή και χρειάζονται την αίσθηση που μόνο εκείνη μπορεί να τους χαρίσει! μια κούνια ή μια αιώρα έχει τη δύναμη να μεταμορφώσει με μιας την όψη του κήπου σου. θα υπάρχει εκεί έξω, περιμένοντας σε να την επισκεφτείς όποτε χρειαστείς μια δόση χαλάρωσης ή ξεγνοιασιάς. φυσικά μπορείς εύκολα να κατασκευάσεις τη δική σου με ξύλο ή παλέτες! τοποθέτησε τριγύρω μαξιλάρες και πουφ για να μπορεί να χωράει όλη η παρέα και δημιούργησε έτσι το πιο cozy σημείο του κήπου σου! αυτό που μένει να κάνεις είναι να προμηθευτείς τα απαραίτητα συνοδευτικά για τη βραδιά σας και να καλέσεις τους φίλους ή τον/την αγαπημένο/-η σου! τέλος, το νέο αυτό στολίδι του κήπου σου θα είναι η ιδανική παρέα σου όποτε θελήσεις να βρεις καταφύγιο για να περιπλανηθείς στα αστέρια του ουρανού.

#5 με μια ρόδα

garden decor | pinterest.com

σίγουρα θα έχει πάρει το μάτι σου κάποιο κλασσικό λάστιχο αυτοκινήτου ριγμένο στο έδαφος και γεμάτο με χώμα και λουλούδια. δίκαια έχει σχεδόν κλέψει τη θέση της παραδοσιακής γλάστρας και συνιστά μια υπέροχη ιδέα στη διακόσμηση κήπου με απλά υλικά! εμείς θα σου προτείνουμε να το κρεμάσεις από έναν κορμό δέντρου ή από τη σιδερένια οροφή της στέγης σου. όμοια με κούνια θα τραβά τα βλέμματα μικρών και μεγάλων! με τα απαραίτητα υλικά για συνοδεία, μπορεί να μετατραπεί στο πιο ιδιαίτερο διακοσμητικό στοιχείο του κήπου σου και στο υπέρτατο γλαστράκι. βάλε όσο χρώμα θες στην επιφάνειά του και σχεδίασε επάνω στον νέο αυτό καμβά σου ό,τι τραβά η ψυχή σου, για ένα μοναδικό αποτέλεσμα!

#6 με ένα κλουβί

garden decor | pinterest.com

πως είπε πως το κλουβί είναι μόνο για πτηνά, τον παπαγάλο ή το καναρίνι σου; με ή χωρίς ζωάκι στο εσωτερικό του, το αντικείμενο αυτό μπορεί να μετατραπεί στο πιο ιδιαίτερο στολίδι για το εξωτερικό του σπιτιού σου. τόλμησε να το εντάξεις στον χώρο του κήπου σου και να το συνοδεύσεις με το αναρριχώμενο φυτό της επιλογής σου. κρέμασέ το από ένα κλαδί και άφησέ το να δεσπόζει κλέβοντας τις εντυπώσεις!

#7 με ποτιστήρια

garden decor | pinterest.com

ίσως τα ποτιστήρια να μην είναι αρκετά για να δώσουν στον κήπο σου όλο εκείνο το νερό που χρειάζεται για να ανθίσει ή να πρασινίσει. μπορούν, όμως, να αποτελέσουν πολύτιμα διακοσμητικά κομμάτια του. συνόδευσέ τα με τα αγαπημένα σου λουλούδια, άφησέ τα στο έδαφος ή ακόμη και στον φράκτη του κήπου σου. φρόντισε να είναι σε ποικίλες χρωματικές εκδοχές, αν θες να τραβούν το βλέμμα και να του δωρίσουν το απόλυτο στυλ! κράτησε ένα κενό ποτιστήρι, δίχως άνθη και πρασινάδα για να μπορείς να το χρησιμοποιείς και να ποτίζεις τα υπόλοιπα! όσο θα μεγαλώνουν τα καινούρια σου φυτά, τόσο η όψη τους θα προσδίδει μαγεία στο πράσινο σκηνικό τριγύρω σου.

#8 με λίγα φαναράκια & φωτάκια

garden decor | pinterest.com

τα αγαπάμε ιδιαιτέρως, αφού έχουν τη δύναμη να κάνουν κάθε καλοκαιρινή βραδιά, κι όχι μόνο, παραμυθένια! πρόκειται για το μοναδικό συστατικό στη διακόσμηση κήπου με απλά υλικά που πρέπει, αν δεν το έχεις κάνει ήδη, να το εντάξεις στην στην αγκαλιά του πράσινου παραδείσου σου. τα μικρά φωτάκια περιμετρικά ή σε ένα σημείο του θα χαρίσουν στις δροσερές και ήσυχες βραδιές που εκείνος σου προσφέρει, την ζεστασιά που εσύ αποζητάς. ταυτόχρονα, θα σου δίνουν απλόχερα όσο φως χρειάζεσαι για να διώχνεις το σκοτάδι, αλλά και να μπορείς να ταξιδεύεις στις σελίδες του βιβλίου σου.

#9 με κεριά & βαζάκια

garden decor | pinterest.com

αν αναζητάς κάτι πρωτότυπο και χειροποίητο στη διακόσμηση κήπου με απλά υλικά, τότε αυτό είναι το κομμάτι που θα λατρέψεις! χρησιμοποίησε τα βαζάκια που έχεις στην κουζίνα σου ή αγόρασε καινούργια και βάλε στο εσωτερικό τους λευκά κεριά! λίγο σύρμα θα σταθεί πολύτιμος βοηθός σου αν θες να τα κρεμάσεις στο δέντρο του κήπου σου ή να τα περάσεις από ένα σχοινί, δημιουργώντας μια υπέροχη γιρλάντα! τα μοναδικά αυτά φαναράκια θα σου φωτίζουν και θα δημιουργούν ατμόσφαιρα κάνοντας τις ξάστερες βραδιές σου ακόμη πιο γλυκές και μαγικές.

#10 με ένα ποδήλατο

garden decor | pinterest.com

το παλιό σου εκείνο ποδήλατο ή αυτό του παιδιού σου που τώρα του μίκρυνε, μπορεί να λειτουργήσει ως μοναδικό στολίδι για τον κήπο σου. χρωμάτισέ το, πρόσθεσέ του ένα καλαθάκι, αν δεν έχει ήδη, και βάλε χώμα και σπόρους. με την έντονα χρωματισμένη όψη του και με τα εντυπωσιακά του λουλούδια, θα τραβά τα βλέμματα και θα ανανεώσει ευθύς αμέσως την αισθητική του κήπου σου!